Dan Meat i Hjørring er dømt til at skulle betale 600.000 kroner til SKAT. Det er arbejdsmarkedsbidrag og skat af løn, som er udbetalt til tyske arbejdere i 2007 og 2008. Virksomheden skal også betale sagens omkostninger, som er 50.000 kroner. Derudover kommer Dan Meats egne regninger til advokat og revisor. Det skriver Fagbladet 3F. - Måske løber det op i 800.000 kroner. Det er dyre lærepenge, siger medejer Niels Solholt fra Dan Meat i Hjørring til Fagbladet 3F. Ifølge Dan Meat selv var det ikke intentionen at snyde i skat. De tyske arbejdere, der arbejde på en afdeling i Padborg, var hyret af et tysk firma. Derfor troede Dan Meat, at det den tyske virksomhed, der skulle afregne skat og social sikring i Tyskland. Landsskatteretten og retten i Hjørring har nu fastslået, at det var det ikke. - Jeg ved ikke, om det er farligt at hente udenlandsk arbejdskraft. Men man skal i hvert fald have solid rådgivning, siger Niels Solholt til Fagbladet 3F.

Referat:
[size=2]Dan Meat i Hjørring har måtte sande, at det kan være dyrt at hente arbejdskraft i udlandet. Det skriver Fagbladet 3F. [/size]